CELEX: 32021D1797
Language: et
Date: 2021-10-05 00:00:00
Title: Nõukogu otsus (EL) 2021/1797, 5. oktoober 2021, millega määratakse kindlaks Euroopa Liidu nimel ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepinguga moodustatud kaubanduskoosseisus kokkutulnud assotsieerimiskomitees võetav seisukoht, millega muudetakse kõnealuse lepingu XVII lisa XVII-3 liidet („Telekommunikatsiooniteenuste suhtes kohaldatavad eeskirjad“), XVII-4 liidet („Posti- ja kulleriteenuste suhtes kohaldatavad eeskirjad“) ja XVII-5 liidet („Rahvusvahelise meretranspordi suhtes kohaldatavad eeskirjad“)

12.10.2021   
               
               
                  ET
               
               
                  Euroopa Liidu Teataja
               
               
                  L 361/48
               
            
         NÕUKOGU OTSUS (EL) 2021/1797,
         5. oktoober 2021,
         millega määratakse kindlaks Euroopa Liidu nimel ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepinguga moodustatud kaubanduskoosseisus kokkutulnud assotsieerimiskomitees võetav seisukoht, millega muudetakse kõnealuse lepingu XVII lisa XVII-3 liidet („Telekommunikatsiooniteenuste suhtes kohaldatavad eeskirjad“), XVII-4 liidet („Posti- ja kulleriteenuste suhtes kohaldatavad eeskirjad“) ja XVII-5 liidet („Rahvusvahelise meretranspordi suhtes kohaldatavad eeskirjad“)
         EUROOPA LIIDU NÕUKOGU,
         võttes arvesse Euroopa Liidu toimimise lepingut, eriti selle artikli 100 lõiget 2 ja artikli 207 lõike 4 esimest lõiku koostoimes artikli 218 lõikega 9,
         võttes arvesse Euroopa Komisjoni ettepanekut
         ning arvestades järgmist:
         
                     (1)
                  
                  
                     Ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vaheline assotsieerimisleping (edaspidi „leping“) jõustus 1. septembril 2017.
                  
               
                     (2)
                  
                  
                     Vastavalt lepingu XVII lisa artiklile 11 võib kaubanduskoosseisus kokkutulnud assotsieerimiskomitee otsustada muuta kõnealuse lisa sätteid.
                  
               
                     (3)
                  
                  
                     Kaubanduskoosseisus kokkutulnud assotsieerimiskomitee võtab vastu otsuse, millega muudetakse lepingu XVII lisa XVII-3 liidet („Telekommunikatsiooniteenuste suhtes kohaldatavad eeskirjad“), XVII-4 liidet („Posti- ja kulleriteenuste suhtes kohaldatavad eeskirjad“) ja XVII-5 liidet („Rahvusvahelise meretranspordi suhtes kohaldatavad eeskirjad“).
                  
               
                     (4)
                  
                  
                     Lepingu artiklite 114, 124 ja 138 kohaselt tunnistavad liit ja Ukraina, et Ukraina olemasolevate õigusaktide lähendamine liidu õigusaktidele on tähtis. Ukraina viib oma olemasolevad ja tulevased õigusaktid järk-järgult vastavusse liidu õigustikuga.
                  
               
                     (5)
                  
                  
                     Arvestades, et mitut liidu õigusakti, mis on loetletud lepingu XVII lisa XVII-3 liites („Telekommunikatsiooniteenuste suhtes kohaldatavad eeskirjad“), XVII-4 liites („Posti- ja kulleriteenuste suhtes kohaldatavad eeskirjad“) ja XVII-5 liites („Rahvusvahelise meretranspordi suhtes kohaldatavad eeskirjad“) on pärast lepingu teksti parafeerimist 30. märtsil 2012 muudetud või need on kehtetuks tunnistatud, on vaja muuta nimetatud liiteid ja täpsustada teatavaid tähtaegu kooskõlas edusammudega, mida Ukraina on juba teinud oma õigusaktide liidu õigustikule lähendamisel.
                  
               
                     (6)
                  
                  
                     Seega on asjakohane kindlaks määrata liidu nimel kaubanduskoosseisus kokkutulnud assotsieerimiskomitees võetav seisukoht, kuna otsus, millega muudetakse lepingu XVII lisa XVII-3 liidet („Telekommunikatsiooniteenuste suhtes kohaldatavad eeskirjad“), XVII-4 liidet („Posti- ja kulleriteenuste suhtes kohaldatavad eeskirjad“) ja XVII-5 liidet („Rahvusvahelise meretranspordi suhtes kohaldatavad eeskirjad“), on liidu jaoks siduv,
                  
               ON VASTU VÕTNUD KÄESOLEVA OTSUSE:
         
            Artikkel 1
            Seisukoht, mis võetakse liidu nimel ühelt poolt Euroopa Liidu ja Euroopa Aatomienergiaühenduse ning nende liikmesriikide ja teiselt poolt Ukraina vahelise assotsieerimislepinguga moodustatud kaubanduskoosseisus kokkutulnud assotsieerimiskomitees lepingu XVII lisa XVII-3 liite („Telekommunikatsiooniteenuste suhtes kohaldatavad eeskirjad“), XVII-4 liite („Posti- ja kulleriteenuste suhtes kohaldatavad eeskirjad“) ja XVII-5 liite („Rahvusvahelise meretranspordi suhtes kohaldatavad eeskirjad“) muutmise küsimuses, põhineb kõnealuse komitee otsuse eelnõul (1).
         
         
            Artikkel 2
            Käesolev otsus jõustub selle vastuvõtmise päeval.
         
         
            Luxembourg, 5. oktoober 2021
            
               
                  Nõukogu nimel
               
               
                  eesistuja
               
               A. ŠIRCELJ
            
         
         
            (1)  Vt dokument ST 11503/21 veebilehel http://register.consilium.europa.eu.